দূতাবাসের পক্ষ থেকে সেখানকার বাংলাদেশি কমিউনিটি নেতৃবৃন্দের সঙ্গে যোগাযোগ করা হলে কোনো রকম সহযোগিতার আশস পাননি। এক পর্যায়ে বাংলাদেশ প্রেসক্লাব অব মালয়েশিয়ার সভাপতি মনির বিন আমজাদের সঙ্গে যোগাযোগ করা হলে মনির বিন আমজাদ ছুটে যান হাসপাতালে। আসহবের চিকিৎসার অর্থ পরিশোধে এবং তাকে দেশে পাঠাতে এগিয়ে আসেন তিনি । এরই মধ্যে প্রেসক্লাবের সভাপতি মনির বিন আমজাদ দেশটির সরকার দলীয় আমানা পার্টির শির্ষস্থানিয় নেতা আব্দুল ওয়াহিদ বিন আহমাদ ইব্রাহিম ও পিকে আর এর নেতা রাজালি বিন লাতিফের সঙ্গে আলোচনা করেন হাসপাতালের বিল মওকুফ করার জন্য।